ONTWORTEL: Australia Day nommer 2
Australia Day nommer 2
Vandag is 26 Januarie. Dit is ons tweede Australia day in Australia!
Laas jaar was ons maar 2 weke hier en ons was nuut. Ons het vreemd gevoel en nog probeer ons voete vind. Daar, in ons posbus toe ons ingetrek het was 'n briefie ... Australia day neighbourhood BBQ invitation. WOW! Ons ken nie eens ons bure nie en ons word uitgenooi na 'n woonbuurt braai.
Hier is hierdie jaar se uitnodiging. Selfde as laas jaar s'n.
Ons het ons opsies opgeweeg en besluit ons gaan al die honderde ander aktiviteite wat op Australia day gebeur ignoreer en eerder rustig saam met die woonbuurt kuier en ons nuwe omgewing beter leer ken.
Dit was beslis die beste opsie! Ons het daardie aand tot na 12 sit en kuier. Totale vreemdelinge wat daardie dag beste vriende geword het. Sedert laas jaar se Australia day neighbourhood BBQ kuier ons gereeld by die bure en die kinders is almal onafskeidbaar.
In 'n tyd wat ons verward en nog onseker was het hierdie straat braai ons die beste opsie gegee om ons voete te vind!
Dus gaan ons vandag weer na ons straat braai en ek is seker ons gaan weer tot LAAT saam met ons bure kuier!
'n Interessante manier van kuier hier in Aus is dat hulle jou vra "to bring a plate" na so 'n bymekaarkoms. Dit beteken NIE dat jy 'n bord om mee te eet nie. Dit beteken jy bring 'n snack bord om te deel met jou mede gaste. Verder BBQ die Aussies tradisioneel worsies (sausages of "snags") op Australia day.
Nou ja, ons Sausages is gekoop, ek gaan nou ons snack bord maak en dan gaan ons weer lekker kuier saam met ons Aussie vriende.
Vandag sê ek dankie aan Australia vir die geleenthede. Die vryheid, die vrede in my gemoed! Rustige aande se slaap sonder om te worry oor honde wat blaf en polisie sirenes. Kinders wat in die straat speel! Oop vensters, deure wat nie gesluit word nie. Onbekende sekuriteit en beste van alles.... 'n toekoms! Nie onsekerheid of vrees nie. 'n Vreedsame toekoms!!! Dankie Australia!!!!